open-index/open-wikipedia-markdown huggingface dataset:
Ján Blasius

**Ján Blasius** môže byť:

* Ján Blasius (1684) – slovenský evanjelický kňaz a spisovateľ
* Ján Blasius (1708) – slovenský evanjelický kňaz a spisovateľ

Blasius, Ján
Ján Číž

**Ján Číž** (* 27. január 1909, Slovenská Ľupča† 27. október 1972, Bratislava) bol slovenský spisovateľ, rozhlasový pracovník a novinár. Pseudonym: J.Ľupčan.

## Životopis
Jeho otec bol Ján Číž a matka Zuzana rod. Čiamporová. Ľudovú školu vychodil v Slovenskej Ľupči, učiteľský ústav navštevoval v rokoch 1924 – 1928 v Banskej Bystrici. Sprvu pôsobil ako učiteľ, od roku 1945 redaktor Československého rozhlasu v Bratislave, reportér, hlavný redaktor, v rokoch 1954 – 1959 námestník oblastného riaditeľstva Československého rozhlasu na Slovensku, od roku 1959 vedúci redaktor ČTK.

Autor rozhlasových hier, náučných a cestopisných rozhlasových pásiem, najmä mládežníckych. Vytvoril biografické pásma o predstaviteľoch našej i svetovej literatúry a vedy. Pre rozhlas zdramatizoval ľudové rozprávky, najmä orientálne, ako aj literárne diela iných autorov.

Od roku 1939 publikoval knižne i časopisecky rozprávky pre deti, z cesty po Číne vznikla knižka rozprávok *Pod pagodami*. Prispieval do časopisov *Ohník*, *Slniečko*, *Prameň* a i. Spoluautor učebníc pre ľudové školy.

## Ocenenie
* 1949 – laureát štátnej ceny
* 1968 – Za zásluhy o výstavbu
* 1972 – Cena Ladislava Sáru

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí pedagógovia
Kategória:Slovenskí rozhlasoví redaktori
Kategória:Pracovníci Československého rozhlasu
Kategória:Osobnosti zo Slovenskej Ľupče
Anna Czambelová

MUDr. **Anna Czambelová** (* 29. marec 1920, Slovenská Ľupča† 26. október 1971, Nitra) bola slovenská lekárka hematologička.

## Život
V roku 1947 úspešne zavŕšila všeobecného lekárstva absolvovala na Lekárskej fakulte Slovenskej univerzity v Bratislave (od roku 1954 Lekárska fakulta Univerzity Komenského v Bratislave). Pracovala v Banskej Bystrici a v Trenčíne, od roku 1953 až do svojej smrti pôsobila ako prednostka Krajskej transfúznej stanice v Nitre. Prednášala na odborných seminároch o problémoch hematológie. Bola spoluautorkou publikácie o propagácii darcovstva krvi a odborných štúdií, uverejňovaných v časopisoch *[[Bratislavské lekárske listy]]* a *[[Folia biologica]]*.

## Referencie

## Použitá literatúra
* 
* 

## Externé odkazy
* Anna Czambelová v databáze *Medvik.cz*

Kategória:Slovenskí hematológovia
Kategória:Osobnosti zo Slovenskej Ľupče
Kategória:Absolventi Lekárskej fakulty Univerzity Komenského v Bratislave
Baltazár Koza

**Baltazár Koza** (Kosa, Kosza) (* Slovenská Ľupča) bol slovenský evanjelický kňaz.

## Životopis
Študoval teológiu na univerzite v Krakove, alebo vo Viedni. V roku 1558-1561 farár v Dubovej, ďalšie jeho životné osudy nie sú známe. Patril k vzdelaným kňazom, vybudoval si vlastnú knižnicu, z ktorej sa zachovala filozofická kniha (D.N. Mirabelio: Polyanthea) z roku 1539. Nachádza sa v nej pravdepodobne ním napísaný register pojmov vyskytujúcich sa v knihe a prvý supralibros slovenského vzdelanca z 1541 (uložená v knižnici Matice slovenskej).

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Osobnosti zo Slovenskej Ľupče
Ján Kyjanka

**Ján Kyjanka** (Kianka, Kyanka, Kyanus, Khian, Khianus, Gyanus) (* Zvolen - † 24. apríl 1619, Slovenská Ľupča) bol slovenský evanjelický kňaz, spisovateľ.

## Životopis
Študoval na univerzite v Prahe, 1593 bakalár, 1596 magister. Od 1593 rektor školy v Peděbradoch, 1597 v Prostějove, potom vo Zvolene, 1615-1619 evanjelický kňaz v Slovenskej Ľupči.

Autor latinskej oslavnej a príležitostnej poézie, ktorú publikoval v zborníkoch humanistickej poézie.

## Literatúra
* Slovenský biografický slovník

## Externé odkazy
* 

Kategória:Evanjelickí kňazi
Kategória:Narodenia v 16. storočí
Kategória:Úmrtia 24. apríla
Kategória:Úmrtia v 1619
Ján Karol Kyseľ

**Ján Karol Kyseľ** (* 16. január 1814, Slovenská Ľupča  † 31. august 1871 Banská Bystrica) bol slovenský výrobca organov.

## Rodina
* otec: Michal Kyseľ
* matka: Anna rod. Somorová
* manželka: Zuzana rod. Forgáčová 

## Životopis
Remeslo sa učil 8 rokov u otca, neskôr 2 roky zdokonaľoval u Krištofa Erlera vo Viedni. Pracoval s otcom, v roku 1848 sa osamostatnil, v roku 1850 kúpil Vernerovský dom v Banskej Bystrici.
Jeho organy sú menšie, sú to nástroje zásuvkovej sústavy, najväčšia prospektová píšťala býva signovaná. Zakladajúci člen Matice slovenskej, od 1868 člen mestského zastupiteľstva v Banskej Bystrici.

## Literatúra
* Slovenský biografický slovník

## Externé odkazy
* 

Kategória:Narodenia v 1814
Kategória:Úmrtia v 1871
Kategória:Slovenskí výrobcovia organov
Kategória:Osobnosti zo Slovenskej Ľupče
Ján Mičovský (osvetový pracovník)

**Ján Mičovský** (* 9. august 1920, Slovenská Ľupča  † 30. august 1988, Banská Bystrica) bol slovenský knihovník, osvetový pracovník a pedagóg.

## Životopis
Vyštudoval na Učiteľskom ústave v Banskej Bystrici (do roku 1940). Od roku 1950 okresný osvetový inšpektor v Banskej Bystrici, riaditeľ Krajskej ľudovej knižnice v Banskej Bystrici (1952 – 1969), zaslúžil sa o rozvoj knihovníctva v Banskej Bystrici a stredoslovenskom regióne. Prvý riaditeľ Štátnej vedeckej knižnice (ŠVK) v Banskej Bystrici (1969 – 1973). Pre účely ŠVK získal objekt Župného domu v Lazovnej ulici. Spoluautor monografie o Krajskej knižnici v Banskej Bystrici.

V období normalizácie z politických dôvodov musel odísť z funkcie riaditeľa ŠVK (31.12.1973), stal sa pracovníkom Literárneho a hudobného múzea v Banskej Bystrici (1974 – 1983). Člen Slovenskej knižničnej rady v Bratislave, Ústrednej knižničnej rady v Prahe. Člen redakčnej rady časopisu *Čitateľ*. Funkcionár kultúrnych a spoločenských organizácií.

## Ocenenie
* Zaslúžilý pracovník kultúry

## Dielo
* *Príručka knihovníka malých knižníc*

## Literatúra
* Kto bol kto v histórii Banskej Bystrice 12552000

## Externé odkazy
* 
* Štátna vedecká knižnica v Banskej Bystrici

Kategória:Slovenskí pedagógovia
Kategória:Osobnosti zo Slovenskej Ľupče
Bohumír Gottfried Mind

**Bohumír Gottfried Mind** (* 1768, Slovenská Ľupča – † 7. november 1814, Bern, Švajčiarsko) bol švajčiarsky maliar.

## Životopis
Základnú školu navštevoval v Slovenskej Ľupči a Banskej Bystrici, potom sa vyučil za stolára.

Po tovarišských cestách sa usadil v Berne, kde sa prejavil jeho záujem o výtvarné umenie, drevorezbu a o maliarstvo. Zobrazoval zvieratá, najmä mačky, hry dedinskej mládeže, symboly mesta kde žil. Podľa jeho predlôh vzniklo niekoľko grafík: 1827 vyšlo u G.Fleischera v Lipsku desať kriedových litografií.

## Literatúra
* 

## Externé odkazy
* 

Kategória:Narodenia v 1768
Kategória:Slovenskí maliari
Kategória:Osobnosti zo Slovenskej Ľupče
Ján Mračko

**Ján Mračko** (* 14. september 1869 Banská Bystrica-Sásová - † 18. január 1943 Slovenská Ľupča) bol  zvonolejár.

## Životopis
Zvonolejársky majster pôsobil aj v Nemecku a v USA, po príchode sa usadil v Slovenskej Ľupči. Posledný činný zvonolejár v Banskobystrickom okrese.

## Literatúra
* Vlastivedný časopis

## Externé odkazy
* 

Mračko, Ján
Mračko, Ján
Baltazár Nikleci

**Baltazár Nikleci**  (**Ján Baltazár Nikletius**; **Nikleczi**, **Nikléci**, **Nilkécy**) (* 1636, Slovenská Ľupča  † 1704 Banská Bystrica) bol slovenský evanjelický kňaz.

## Životopis
Po štúdiách evanjelický kňaz v Dolnej Strehovej, v Banskej Bystrici (1685-1704). Prívrženec reformácie, vystúpil s verejnou obhajobou evanjelického učenia. Nábožensky prenasledovaný, odsúdený na galeje. Počas pobytu vo Švajčiarsku opísal svoje zážitky zo súdu, väzenia a galejí.

## Literatúra
* Kto bol kto v histórii Banskej Bystrice 1255 – 2000
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Narodenia v 1636
Kategória:Úmrtia v 1704
Kategória:Osobnosti zo Slovenskej Ľupče
Ján Oravský

**Ján Oravský** (* 9. apríl 1900 Slovenská Ľupča - † 6. jún 1988 Myjava) bol slovenský vodohospodár.

## Životopis
Ľudovú školu navštevoval v Slovenskej Ľupči, študoval na gymnáziu v Banskej Bystrici.

Od r. 1919 inžinierske staviteľstvo, smer  vodohospodársky na Vysokom učení technickom v Brne. Od r. 1940 riaditeľ štátnej melioračnej školy v Banskej Bystrici, kde vyučoval vodné zákony, komasáciu a geodéziu, súčasne prednosta vodoprávno-technnického oddelenia Pohronskej a Podtatranskej župy, od marca 1945 prednosta vodohospodárskej služby v Banskej Bystrici. Zaoberal sa hydropedológiou. Autor hydropedologických elaborátov pre melioračné a regulačné podniky na celom Slovensku. Odborný referent melioračných podnikov, inšpektor Medzibodrožského družstva na ochranu proti povodniam.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí vodohospodári
Kategória:Osobnosti zo Slovenskej Ľupče
Hieroným Oravský

**Hieroným Oravský** (* 24. február 1914, Slovenská Ľupča  † 27. jún 1996, Ružomberok) bol slovenský spisovateľ, robotník.

## Životopis
Pracoval ako klampiar a vodoinštalatér v Banskej Bystrici (1933-1945). Autor literatúry faktu, v monografii *Slovenská  Ľupča* (1990) zmapoval históriu a tradície svojho rodiska. Napísal niekoľko regionálnych povesti a scenárov. 

## Dielo
* *Ľupčianski zlatokopi*
* *Panský dom v Ľupči*
* *Grófka pod Ľupčianskym hradom* a.i.

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí spisovatelia
Kategória:Osobnosti zo Slovenskej Ľupče
Eduard Ličko

**Eduard Ličko** (* 14. október 1821, Mýto pod Ďumbierom – † 31. december 1890, Slovenská Ľupča) bol slovenský pedagóg a publicista.

## Rodina
* otec: Michal Ličko
* matka: Kristína rod. Šrámková
* manželka: Estera rod. Oravská 

## Životopis
Študoval v Brezne, Gemeri a v Levoči. Od roku 1841 učiteľ a kantor v Slovenskej Ľupči. V roku 1845 spoluzakladal učiteľský spolok vo Zvolenskej stolici, od roku 1879 sa stal jeho predsedom.

Venoval sa propagovaniu používania slovenčiny v školách v *Slovenských národných novinách*. V časopisoch *Slovan* a *Priateľ školy a literatúry* publikoval príspevky o postavení učiteľov na Slovensku.

Zakladajúci člen Matice slovenskej, od roku 1865 jej dôverník vo Zvolenskej stolici. Zberateľ slovenských povestí.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike č. 100 - evanjelická cirkev v Brezne

Kategória:Slovenskí pedagógovia
Kategória:Osobnosti z Mýta pod Ďumbierom
Natália Makedonová

**Natália Makedonová**, rod. **de Lemény Makedonová** (* 17. júl 1950 Bratislava  † 4. december 1998 Slovenská Ľupča) bola  slovenská publicistka a vydavateľka.

## Životopis
Po štúdiách na Strednej ekonomickej škole v Bratislave pracovala ako referentka pre zahraničné vzťahy, neskôr založila  súkromné vydavateľstvo Natajoga. Ako prvá žena v bývalej ČSSR viedla kurzy jogy, venovala sa ezoterike, prekladala a vydávala publikácie so zameraním na duchovný život, numerológiu, vykladanie kariet a i. Vydala aj praktické príručky nemčiny, v ktorých vtipnou formou sprístupňovala výučbu nemeckého jazyka.

## Dielo
* *Večné zákony 1, 2, 3 - Nové evanjelium.* http://vecnezakony.sk

## Literatúra
* MAKEDONOVÁ, Natália. In: 

## Externé odkazy
* 
* Ústav pre vzťahy štátu a cirkvi 

Kategória:Narodenia v 1950
Kategória:Úmrtia v 1998
Kategória:Slovenskí spisovatelia
Kategória:Slovenskí prekladatelia
Kategória:Ženy v slovenskej literatúre
Kategória:Osobnosti z Bratislavy
Ján Paško

**Ján Paško** (* 11. jún 1925, Slovenská Ľupča – † 27. február 1978, Bratislava) bol slovenský funkcionár KSČ a verejný činiteľ.

## Životopis
Jeho otec bol Ondrej Paško, matka Mária rod. Potančoková, manželka Blanka rod. Kopečná. Vyučil sa za obuvníka, 19531956 študoval na Vysokej škole politickej v Moskve, RsDr. Účastník SNP, po oslobodení pracoval najmä v mládežníckom hnutí, straníckych a verejných funkciách. Pracovník 18481849, vedúci odboru a zástupca vedúceho oddelenia Krajského výboru KSČ v Banskej Bystrici, 19711978 minister-predseda Výboru ľudovej kontroly SSR v Bratislave. Prispieval do straníckej tlače.

## Ocenenie
* Roku 1963 Za zásluhy o výstavbu, 1975 Rad práce

## Literatúra
* Slovenský biografický slovník

## Externé odkazy
* 

Kategória:Členovia KSČ/KSS
Kategória:Osobnosti zo Slovenskej Ľupče
Daniel Petelen

náhľad|Hrob Daniela Petelena a jeho manželky v banskobystrickom evanjelickom cintoríne
**Daniel Petelen** (* 29. marec 1904 Slovenská Ľupča  † 26. október 1969 Banská Bystrica) bol  lekár-chirurg v Banskej Bystrici v rokoch 1936-1969.

## Životopis
Študoval na gymnáziu v Banskej Bystrici, medicínu na Lekárskej fakulte v Prahe. Internistickú prax získaval na polročnom študijnom pobyte vo Viedni. Chirurgickú prax získal na klinike prof. Kostlivého (1930-1936). Gynekologicko-pôrodnícku prax získal na klinike prof. Šeligu, oboje na lekárskej fakulte v Bratislave. Primár monoprimariátnej štátnej nemocnice v Banskej Bystrici (1. 1. 1936), riaditeľ nemocnice (od r. 1939). Primárom chirurgie bol do svojej smrti r.1969.

Popredný slovenský chirurg, zameriaval sa najmä na brušnú chirurgiu. Autor množstva odborných prác, organizátor slovenského zdravotníctva. Počas SNP prvý povereník pre zdravotníctvo. Neskôr liečil pod falošnou identitou, ukrýval vojakov, partizánov, politicky činných civilov a prenasledovaných židov. Ukrýval aj lekárov židovského pôvodu. Cirkevný dozorca a presbyter evanjelickej cirkvi v Slovenskej Ľupči.

## Ocenenie
* 1947 - Rad SNP I.tr.
* 1964 - Medaila J.E. Purkyně
* 1999 - Spravodlivý medzi národmi (Jad va-Šem)

## Literatúra
* Slovenský biografický slovník
* Evanjelici v dejinách slovenskej kultúry
* Peter Kothaj a kol.: Momenty z dejín slovenskej chirurgie (Prof. Kostlivý, jeho žiaci a nasledovníci), 1999
* V článku sú použité osobné spomienky dcéry Daniela Petelena

## Externé odkazy
* 

Kategória:Osobnosti SNP
Kategória:Slovenskí chirurgovia
Kategória:Osobnosti zo Slovenskej Ľupče
Kategória:Absolventi Lekárskej fakulty Univerzity Komenského v Bratislave
Kategória:Riaditelia nemocníc na Slovensku
Kategória:Spravodliví medzi národmi
Koloman Peťko

náhľad|Náhrobník Kolomana Peťka v banskobystrickom evanjelickom cintoríne

**Koloman Peťko** (* 14. júl 1881, Slovenská Ľupča - † 21. jún 1949, Zvolen) bol slovenský publicista a úradník. Pseudonym: K.P. Driekynský

Jeho otec Koloman Jakub Peťko, matka Amália rod. Gryllusová, manželka Elena rod. Fábryová.

## Životopis
Základnú školu navštevoval v Slovenskej Ľupči, gymnázium v Banskej Bystrici (1892-1896). Štúdium na Právnickej fakulte v Budapešti nedokončil, roku 1902 získal notársky diplom. 

Pracoval v štátnej správe, pracovník i podpredseda ONV vo Zvolene. Prívrženec Československej sociálnej demokratickej strany, neskôr KSS. Účastník zjednocovacieho zjazdu KSS a soc. demokracie v Banskej Bystrici. Autor príručiek a článkov o štátnej a samosprávnej administratíve. Redigoval *Novohradský hlas*. Majiteľ zbierky 1 254 pečatí prevažne z konca 19. a začiatku 20. storočia, ktorá je uložená v Štátnom okresnom archíve v Ostrej Lúke.

## Pamiatky
* rukopisná pozostalosť v Štátnom okresnom archíve Zvolen (Ostrá Lúka)

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 22; farnosť Slovenská Ľupča; pokrstený ako Colomanus Petyko

Kategória:Slovenskí publicisti
Kategória:Osobnosti zo Slovenskej Ľupče
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Slovenskí zberatelia
Gabriel Piskator

**Gabriel Piskator** (* Slovenská Ľupča - † 24. apríl 1659, Slovensko) bol  náboženský spisovateľ, cirkevný hodnostár, evanjelický kňaz.

Jeho otec Juraj Piskator; Jeho manželka Ružena rod. Smrtníková. 

## Životopis
Študoval v Bánovciach nad Bebravou, Bytči, 1628 - 1630 na univerzite vo Wittenbergu. Po ukončení domácich štúdií najprv rektor škôl v Slovenskej Ľupči, a v Malej Hradnej, potom farár, 1647 zvolenský senior v Slovenskej Ľupči, 1652 kandidoval i na funkciu superintendanta. Vo Wittenbergu písal dišputy na logické a teologické témy, písal aj príležitostné verše.

## Dielo
* *Propositiones complectentes summam doctrinae de persona et officio domini nostri Jesu Christi*, Wittenberg, roku 1629
* *De individuo et praedicabilibus*, Wittenberg, roku 1629

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Úmrtia v 1659
Kategória:Osobnosti zo Slovenskej Ľupče
Ján Polóni

**Ján Polóni** (* 26. apríl 1873, Slovenská Ľupča – † 31. december 1941, Bratislava) bol živnostník, funkcionár robotníckeho hnutia.

## Rodina
* otec: Andrej Polóni
* matka: Mária rod. Koroniová
* manželka: Otília rod Punčíková 

## Životopis
Vyučil sa za stolára. Robotník na viacerých miestach, najmä v Budapešti, po vzniku ČSR živnostník v Slovenskej Ľupči. Organizátor robotníckeho hnutia, zúčastnil sa na príprave a vydávaní prvých slovenských robotníckych časopisov a prispieval do nich. Rovnako prispieval i do Národných novín.

## Literatúra
* Slovenský biografický slovník

## Externé odkazy
* 

Kategória:Osobnosti zo Slovenskej Ľupče
Ľudovít Sláčik

Ing. **Ľudovít Sláčik** (* 25. júl 1908, Slovenská Ľupča† 19. október 1988, Bratislava) bol slovenský drevársky odborník.

## Životopis
Študoval na gymnáziu v Banskej Bystrici (1918-1926), na lesníckom odbore VŠZ v Brne (1926-1931), 1931 Ing. 

Od roku 1932 pracovník taxačného oddelenia Riaditeľstva štátnych lesov a majetkov v Banskej Bystrici. Pracovník štátnych píl a drevárskych podnikov, Drevoprojektu, Lignoprojektu, Drevoimpregny Žilina, Ministerstva priemyslu SSR, Drevoindustrie a Výskumného a vývojového ústavu drevárskeho a nábytkárskeho priemyslu v Bratislave. Zaslúžil sa o rozvoj a modernizáciu drevárskeho priemyslu na Slovensku, najmä o výstavbu továrne na preglejky v Žarnovici a drevokombinátu v Pezinku. Prispieval do časopisov *Poľana* a *Drevo*.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí inžinieri
Kategória:Osobnosti zo Slovenskej Ľupče
Melchior Smrtník (evanjelický kňaz)

**Melchior Smrtník** (Szmertník) (* Slovenská Ľupča – † 20. júl 1649, Liptovský Mikuláš) bol slovenský evanjelický kňaz, náboženský spisovateľ a rektor.

## Životopis
Základné vzdelanie získal vo Zvolene, teológiu študoval v Toruni (Poľsko).

Rektor školy v Ružomberku (1619), evanjelický farár v Bodiciach, od roku 1637 farár a notár v Liptovskom Mikuláši, senior Liptovského seniorátu. Na pohrebe Juraja Tranovského predniesol kázeň, ktorá neskôr vyšla tlačou. V nej pôsobivo uvažuje o symbolike kalicha vo vzťahu k životným osudom Juraja Tranovského.

## Dielo
* Kázání prwní... In: *Vale Tranoscianum*, Trenčín r. 1637

## Literatúra
* *[[Slovenský biografický slovník]]*
* *[[Evanjelici v dejinách slovenskej kultúry]]*

## Externé odkazy
* 

Kategória:Slovenskí evanjelickí kňazi
Kategória:Osobnosti zo Slovenskej Ľupče
Andrej Šustek

**Andrej Šustek** (* 28. október 1840, Slovenská Ľupča - † 4. september 1915, Slovenská Ľupča) bol slovenský  publicista. Pseudonym: Ľupčan, Osekanec Matiaš, Železolom.

Jeho otec Andrej Šustek, jeho matka Zuzana rod. Muránska, jeho brat Daniel Šustek.

## Životopis
Ľudovú školu navštevoval v Slovenskej Ľupči, študoval na reálke v Banskej Bystrici (1852-1855). Vyučil sa za zámočníka. Zámočník v Grazi, Innsbrucku, od roku 1863 v Slovenskej Ľupči. 

Spisovateľ samouk, tvorca populárnej literatúry, najmä humoristickej a spoločenskosatirickej. Autor pravidelných listov v hiadeľskom nárečí v Černokňažníkovi, besedníc v Národných novinách, popularizačných článkov, v ktorých sa zameral na boj proti alkoholizmu a odrodilstvu. Mestský kapitán Slovenskej Ľupče, funkcionár vzájomnej pokladnice, od roku 1872 jej notár.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike riadok 33; evanjelická farnosť Slovenská Ľupča; pokrstený ako Andreas Schusztek

Kategória:Slovenskí publicisti
Kategória:Osobnosti zo Slovenskej Ľupče
Daniel Šustek

**Daniel Šustek** (* 27. január 1846 Slovenská Ľupča – † 13. marec 1927 Chicago) bol slovenský stolár, podnikateľ, krajanský činiteľ.

## Rodina
*  otec Andrej Šustek
*  matka Zuzana rod. Muránska
* brat Andrej Šustek

## Životopis
Študoval na nižšom evanjelickom gymnáziu v Banskej Bystrici (1857 – 1859), vyučil sa za stolára v Slovenskej Ľupči. V rokoch 1863 – 1864 stolár v Banskej Bystrici, neskôr na tovarišskej vandrovke, v rokoch 1872 – 1877 umelecký stolár a návrhár v Chicagu, krátko farmár v Iowe, potom opäť podnikateľ v Chicagu. Mecén hospodárskych a politických akcií Slovákov, dozorca hlavného odboru Národného slovenského spolku a spoluzakladateľ Matice slovenskej v USA. Autor cestopisných čŕt s výpoveďou o hospodárskych a sociálnych pomeroch. Jeho dielo obohatilo cestopisný žáner v slovenskej literatúre druhej polovice 19. storočia.

## Dielo
* *Cesta ces Turecko a Egypt do Svatej Zeme.* Turč. Sw. Martin : Matica slovenská, 1874. 83 s.
* *Potulky svetom.* Martin : Osveta 1957. 244 s. (Výber z jeho cestopisov)
* VESELÝ, Štefan: *Po tom šírom sveta poli.* Bratislava : Tatran, 1985. 216 s. (beletristické prerozprávanie cestopisov D. Šusteka)

## Literatúra
* *[[Slovenský biografický slovník]]*

## Externé odkazy
* 
* Plné texty diel D. Šusteka
* Záznam o narodení a krste v matrike riadok 6; evanjelická farnosť Slovenská Ľupča; pokrstený ako Daniel Schusztek

Kategória:Narodenia v 1846
Kategória:Úmrtia v 1927
Kategória:Slovenskí spisovatelia
Kategória:Slovenskí podnikatelia
Kategória:Podnikatelia USA
Kategória:Osobnosti USA slovenského pôvodu
Kategória:Osobnosti zo Slovenskej Ľupče
Kategória:Slovenskí cestovatelia
Eliáš Tornarius

**Eliáš Tornarius** (Tornari, Elias, prímeno Neosoliensis) (* Banská Bystrica† 12. máj 1615, Slovenská Ľupča) bol evanjelický kňaz, veršovník.

## Životopis
Po absolvovaní domácich škôl študoval od roku 1594 na univerzite vo Wittenbergu. Po štúdiách rektor a 15991603 farár na Španej Doline, od 1603 alebo 1604 farár v Slovenskej Ľupči. V roku 1604 sa stal členom, a od roku 1608 dekanom a notárom, od roku 1612 doživotným seniorom zvolenského bratstva. Bratstvo zastupoval na žilinskej synode v roku 1610. Eliáš Tornarius je autorom latinských veršov napísaných pri príležitosti vysviacky Izáka Abrahamidesa. V rukopise zanechal cestopisno-historický denník so záznamami od 1574 do začiatku 17. storočia.

## Literatúra
* Slovenský biografický slovník

## Externé odkazy
* 

Kategória:Úmrtia v 1615
Kategória:Úmrtia 12. mája
Kategória:Autori denníka
Kategória:Slovenskí básnici
Kategória:Slovenskí evanjelickí kňazi
Kategória:Osobnosti z Banskej Bystrice
Samuel Reuss

**Samuel Reuss** (* 8. september 1783 Slovenská Ľupča† 22. december 1852 Revúca) bol  etnograf, historik, evanjelický kňaz.

Jeho otec Ján Reuss, jeho matka Mária rod. Korónyová, jeho manželka Rozália rod. Šuleková.

## Životopis
Študoval na gymnáziu v Ožďanoch, od 1795 na Evanjelickom lýceu v Kežmarku, od roku 1801 na Evanjelickom lýceu Bratislave, neskôr teológiu, filozofiu, filológiu, históriu, botaniku a mineralógiu na univerzite v Jene. Roku 18061807 učiteľ a konrektor v Banskej Bystrici, 18071809 kaplán a učiteľ v Tisovci, 18091812 farár v Kraskove, od 1812 farár v Revúcej, administrátor Potiskej superintendencie. Člen Učenej spoločnosti malohontskej, zakladateľ knižnice v Revúcej. Podporovateľ štúrovského programu v revolúcii 18481849. Zaoberal sa históriou Slovanov, cirkevnými dejinami, minulosťou obcí Polomka a Šumiac. Autor národopisných štúdií, zberateľ ľudovej slovesnosti. Počas štúdií v Jene sa zaujímal o prírodné vedy, zoznámil sa s básnikom J. W. Goethem, ktorý ho navrhol za tajomníka nerastopisného spolku a s ktorým udržiaval písomné kontakty aj po odchode z Jeny.

Podľa Samuela Reussa je pomenovaná Mestská knižnica v Revúcej.

## Výber z diela
* Ueber die Kirchen-Disciplin bei den Protestanten der praktische Theil fehlt.
* Das Privilegium fori bei den Protestanten in Ungarn (1838)
* Ueber Begräbnisse und Begräbnissörter. Ein Beitrag zum protestantischen Kirchenrechte (1841–1842)

## Referencie

## Literatúra
* Slovenský biografický slovník

## Iné projekty

## Externé odkazy
* 
* Záznam o narodení a krste v matrike; pokrstený ako Samuel Raisz

Kategória:Osobnosti zo Slovenskej Ľupče
Kategória:Slovenskí evanjelickí kňazi
Kategória:Slovenskí historici
Kategória:Cirkevní historici
Kategória:Slovenskí etnografi
Kategória:Členovia Učenej spoločnosti malohontskej
Gašpar Tríbel

náhľad|Náhrobok rodiny Gašpara Tríbela v katolíckom kostole v Slovenskej Ľupči
**Gašpar Tríbel** (Tribel, Tribell de Jarisch, Tribelly, Trybell, Trybelly) (* ?† 31. júl 1620, Sliezsko) bol komorský hodnostár, kráľovský radca.

Jeho manželkou bola Rozália rod. Gelhorninová (zomrela v roku 1611).

## Životopis
Na Slovensko prišiel ako komorský úradník, neskôr získal meštianske právo v Banskej Bystrici. Roku 1598 odkúpil od Pavla Rubigalla zámok a panstvo Slovenská Ľupča. Od 1599 účastník protitureckých bojov na strednom Slovensku, 1603 pomáhal so svojím vojskom pri opevňovaní Banskej Bystrice.

Počas povstania Štefana Bočkaja prívrženec kráľa, 1605 bojoval pri obrane Banskej Bystrice. Roku 1607 mestská rada Banskej Bystrice skladala do jeho rúk sľub vernosti kráľovi. V júnijúli 1620 stúpenec Gabriela Betlena, ktorého vítal pri príležitosti banskobystrického snemu. Mecén evanjelickej cirkvi. Roku 1600 povýšený do šľachtického stavu, 1605 kráľovský radca.

S manželkou mal troch synov, najstarší Juraj zomrel v roku 1614 ako 19-ročný. Jeho dcéra Alžbeta bola manželkou Gašpara Révaya. Náhrobok manželky a troch synov sa nachádza v kostole v Slovenskej Ľupči.

## Referencie

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 16. storočí
Kategória:Úmrtia 31. júla
Kategória:Úmrtia v 1620
Kategória:Mešťania
Kategória:Uhorské vojenské osobnosti
Kategória:Uhorskí šľachtici
Kategória:Osoby s neistým dátumom narodenia
Ján Priesol

**Ján Priesol** (* 9. november 1942, Slovenská Ľupča) je slovenský básnik.

## Životopis
Študoval na Strednej všeobecnovzdelávacej škole (1963-1966) a slovenský jazyk a výtvarnú výchovu na Pedagogickej fakulte (1972-1977) v Banskej Bystrici. V rokoch 1960-1983 pracoval ako spojový mechanik na Okresnej správe spojov, 1983-1985 bol učiteľom v Banskej Bystrici, 1985-1993 výtvarníkom v slobodnom povolaní, od 1993 učiteľom výtvarnej výchovy na Základnej škole v Brusne.

Vo svojich básnických zbierkach reaguje na podoby každodennej reality a ľudských problémov. Samizdatový rukopis kriticky reflektuje politickú situáciu za totality, vyšiel až v roku 1996.

## Dielo
* Modlitba k rozumu; roku 1984
* Právo na chlieb; roku 1987
* Rieka; roku 1992
* List bratovi do zahraničia; roku 1996

## Literatúra
* *[[Slovník slovenských spisovateľov 20. storočia]]*

## Externé odkazy
* Osobné stránky Jána Priesola 
* 

Kategória:Slovenskí básnici
Kategória:Osobnosti zo Slovenskej Ľupče
Anton Turecký

Prof. Ing. **Anton Turecký**, DrSc., člen korešpondent SAV (* 10. august 1902, Slovenská Ľupča† 9. jún 1959, Bratislava) bol slovenský stavebný inžinier a vysokoškolský profesor.

## Rodina
* otec: Viliam Turecký
* matka: Vilma rod. Lakomčíková 

## Životopis
Ľudovú školu navštevoval v Slovenskej Ľupči, 1920 maturoval na gymnáziu v Banskej Bystrici, 1920-1926 študoval na odbore  inžinierskeho staviteľstva VUT v Brne, 1926 Ing. 

Spoluzakladateľ a prednášajúci na SVŠT v Bratislave. Priekopník stavebnej mechaniky na Slovensku, odborník v stavebnej statike stavieb, tvorca iteračnej metódy postupného rozvádzania uzlových pootočení. Autor monografií, prvých slovenských vysokoškolských učebných textov o stavebnej mechanike a vyučovacích pomôcok. Štúdie publikoval v odborných časopisoch. Prispel k tvorbe slovenskej odbornej terminológie.

## Dielo
* *Stavebná mechanika 1-3.*, Bratislava r. 1943-1951
* *State zo stavebnej mechaniky 2.*, Bratislava r. 1955
* *Určenie polohy neutrálnej osi pravouhlého prierezu namáhaného mimostredným tlakom*, Technický obzor slov., 3, 1939, s.
* *Združený a poschodový rám: Metóda postupného rozvádzania uzlových pootočení*, Bratislava

## Literatúra
* *[[Slovenský biografický slovník]]*

## Externé odkazy
* 
* Profil 

Kategória:Slovenskí univerzitní profesori
Kategória:Slovenskí stavební inžinieri
Kategória:Osobnosti zo Slovenskej Ľupče
Štefan Vlachovič

**Štefan Vlachovič** (* 17. september 1912, Trstín –  † 11. jún 1982, Slovenská Ľupča) bol slovenský rímskokatolícky kňaz, pedagóg, salezián.

## Životopis
Riaditeľ saleziánskeho gymnázia v Šaštíne, po 1945 kazateľ ľudových misií na Slovensku. Zapojil sa do hnutia vlasteneckých kňazov. Politicky prenasledovaný (1950). Dekan-farár v Banskej Bystrici (po rozpustení reholí až do odchodu do dôchodku).

## Literatúra
* *[[Kto bol kto v histórii Banskej Bystrice]]*
* VLACHOVIČ, Štefan, SDB. In: 

## Externé odkazy
* 

Kategória:Slovenskí rímskokatolícki kňazi
Kategória:Slovenskí pedagógovia
Kategória:Politicky prenasledovaní na Slovensku
Kategória:Osobnosti z Trstína
Kategória:Slovenskí saleziáni
Ján Vrťo

**Ján Vrťo** (* 16. február 1923, Slovenská Ľupča - † 28. november 1980, Banská Bystrica) bol slovenský typograf, novinár, politický pracovník.

## Životopis
V rokoch 1934-1937 navštevoval meštiansku školu, 1937-1939 učňovskú školu v Banskej Bystrici, kde sa vyučil aj za knihára. 

V rokoch 1937-1941 knihár v Banskej Bystrici, typograf vo Zvolene. 1949-1952 administrátor, 1953-1954 redaktor, 1954-1963 šéfredaktor Smeru v Banskej Bystrici, 1963-1968 politický pracovník Stredoslovenského KV KSS v Banskej Bystrici, 1968-1978 opäť šéfredaktor Smeru. Účastník SNP, podieľal sa na tvorbe 4 povstaleckých periodík. Pôsobil pri organizovaní krajskej tlače v Banskobystrickom, resp. Stredoslovenskom kraji. Politickými článkami prispieval do denníkov Smer a Pravda.

## Literatúra
* *[[Biografický lexikón Slovenska]]*

## Externé odkazy
* 

Kategória:Slovenskí novinári
Kategória:Osobnosti SNP
Kategória:Osobnosti zo Slovenskej Ľupče
Pavol Zoch

**Pavol Zoch** (Cochius) (* 18. január 1768, Slovenská Ľupča – † 27. december 1852, Jasenová) bol slovenský pedagóg a osvetový pracovník.

Jeho otec Martin Cochius, jeho matka Zuzana rod. Oravská, manželka Mária Bobrovniczky de Bobrovnik et Szentanna jeho syn Ctiboh Zoch, Jozef Zoch.

## Životopis
Od roku 1775 navštevoval ľudovú školu v Slovenskej Ľupči, študoval na evanjelickom gymnáziu v Banskej Bystrici, 17851789 a 1790 na evanjelickom lýceu v Kežmarku. Sprvu domáci učiteľ v šľachtických a meštianskych rodinách, evanjelický učiteľ a pomocný kňaz v Lučivnej, rektor evanjelickej školy vo Veličnej (17921841). Významný školský pracovník, 1837 spoluzakladateľ a podpredseda Spoločnosti vychovávateľov v evanjelickom bratstve oravskom. Ľudovýchovný pracovník, venoval sa ľudovému liečiteľstvu a inej osvetovej činnosti. V roku 1840 pri príležitosti 50. výročia pedagogickej pôsobnosti dostal od svetskej vrchnosti Strieborný záslužný kríž s korunou cisára Františka Jozefa I., čo bolo v tomto období najvyššie vyznamenanie pre učiteľov

Autor náboženských piesní, básní pre žiakov, pohrebných veršov a kázní, ktoré zostali v rukopise.

## Ocenenie
* Roku 1840 Strieborný záslužný kríž s korunou cisára Františka Jozefa I.

## Pamiatky
* pomník na cintoríne vo Veličnej
* portrét od neznámeho autora (olej na plátne)
* rukopisná pozostalosť v Literárnom archíve Matice slovenskej

## Literatúra
* *[[Slovenský biografický slovník]]*
* *[[Evanjelici v dejinách slovenskej kultúry]]*

## Externé odkazy
* 

Kategória:Slovenskí stredoškolskí pedagógovia
Kategória:Osobnosti zo Slovenskej Ľupče
Bohumil Chorvát

PhDr. Ing. **Bohumil Chorvát** (* 8. november 1878, Slovenské Pravno – † 10. október 1943, Praha) bol slovenský elektrotechnický inžinier a verejný činiteľ.

## Rodina
* otec: Samuel Chorvát - evanjelický farár
* matka: Libuša Vlasta rod. Bazovská 

## Životopis
Strednú školu vychodil v Martine, Banskej Bystrici a v Košiciach, študoval na Vysokej škole technickej v Darmstadte a v Zürichu, na univerzite v Zürichu, PhDr., Ing. Eletrotechnický inžinier v Budapešti, vo Viedni, vedúci projektového oddelenia firmy Křížik v Prahe, technický konzultant Škodových závodov.

Podporoval vznik československého štátu, spolupracoval so slovenskými politikmi vo Viedni a v Budapešti. Autor článkov o elektrickej trakcii v odbornej tlači. Organizátor a funkcionár Elektrotechnickej spoločnosti čes. Roku 1918 člen SNR.

## Literatúra
* *[[Slovenský biografický slovník]]*

## Externé odkazy
* 
*Záznam o narodení a krste v matrike záznam číslo 91 – evanjelická farnosť

Kategória:Slovenskí politici
Kategória:Osobnosti zo Slovenského Pravna
Kategória:Slovenskí elektrotechnici
Michal Chorvát

Doc. **Michal Chorvát** (* 28. február 1910, Slovenské Pravno – † 14. január 1982, Bratislava) bol slovenský spisovateľ, literárny vedec, politik a prekladateľ. Pseudonym: Fero Pánik, Pavel Klokoč, Ján Lányi, Maco Zajac, Mišo

## Rodina
* otec: Milutin Chorvát
* matka: Júlia rod. Bayerová 

## Životopis
Študoval na gymnáziu vo Zvolene, na Lekárskej fakulte KU v Prahe (19281936), filozofiu a estetiku na KU v Bratislave (19361940), r. 1951 doc. Pôsobil ako redaktor, editor, publicista v Bratislave, účastník ilegálneho protifašistického 
hnutia a SNP. Redaktor povstaleckej *Pravdy* v Banskej Bystrici (1944).

Ako ľavicovo orientovaný literárny kritik a historik propagoval a obhajoval socialistické umenie. Autor básní, poviedok, memoárových próz, fejtónov. Prekladateľ z francúzskej literatúry. 

Poslanec SNR, 19691972 Snemovne národov FZ a člen jeho predsedníctva. Člen a funkcionár  profesných a kultúrnych spolkov.

## Ocenenie
* 1945 – Rad SNP I. tr.
* 1969 – Rad práce
* 1980 – Rad republiky

## Dielo
* *Romantická tvár Slovenska*, Praha, 1939
* *Za nové obzory*, Bratislava, 1953
* *Cestami literatúry 1.-2.*, Bratislava, 1960
* *O literatúre*, Bratislava, 1977
* *Hlas tejto chvíle*, Bratislava, 1964

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí spisovatelia
Kategória:Slovenskí prekladatelia
Kategória:Osobnosti zo Slovenského Pravna
Milan Abelovský

**Milan Abelovský** (* 20. december 1961, Banská Bystrica) je slovenský básnik.

## Život a tvorba
V rokoch 1977 – 1981 študoval na SOU strojárskom v Banskej Bystrici, kde od roku 1983 pracoval ako robotník v ZVT, od roku 1997 ako frézar v strojárňach vo Vlkanovej. 

Debutoval zbierkou poézie *Chvíľa zblíženia* (1991), po ktorej nasledovala zbierka *Jaspis a karneol* (1997), čerpajúca podnety z rodinného zázemia a krás rodného prostredia.

## Ocenenie
* Prémia Literárneho fondu za poéziu *Chvíľa zblíženia*

## Dielo
* 1991 – *Chvíľa zblíženia*
* 1997 – *Jaspis a karneol*
* 2003 – *Zľutovnica*
* 2014 – *Čerešne v hanebnej ulici*

## Literatúra
* MAŤOVČÍK, Augustín, a kol.: *[[Slovník slovenských spisovateľov 20. storočia]]*. 2. doplnené, opravené a rozšírené vydanie. 576 s. Bratislava – Martin: Literárne informačné centrum a Slovenská národná knižnica, 2008, s. 9.

## Externé odkazy
* Milan Abelovský (spolok slovenských spisovateľov)
* 

Kategória:Slovenskí spisovatelia
Kategória:Slovenskí básnici
Kategória:Osobnosti z Banskej Bystrice
Miroslav Abrahám

**Miroslav Abrahám** (* 4. jún 1931, Repište† 10. január 2007) bol slovenský ekonóm, diplomat, publicista a spisovateľ.

## Životopis
V rokoch 1937-1943 navštevoval ľudovú školu v Repišti, v Banskej Štiavnici a v Kozárovciach, 1943-1950 študoval na gymnáziu v Zlatých Moravciach a v Leviciach, 1950-1954 absolvoval štúdium na VŠE v Bratislave, 1979 CSc., 1983 doc. Pracoval na KNV v Bratislave, v Stredoslovenskej cementárni v Banskej Bystrici, na VŠE v Bratislave ako odborný asistent (1956-1961). Od roku 1972 pôsobil na VŠE (dnes EF UMB) v Banskej Bystrici. Dva roky bol veľvyslancom Česko-Slovenska v Holandsku (1990-1991). Je autorom odborných monografií, publikoval množstvo učebných textov a štúdie v odborných časopisoch zo štatistických metód a demografie.

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí ekonómovia
Kategória:Slovenskí autori náučnej literatúry
Kategória:Slovenskí publicisti
Kategória:Slovenskí diplomati
Kategória:Osobnosti z Repišťa
Kategória:Veľvyslanci Česko-Slovenska v Holandsku
Kategória:Absolventi Ekonomickej univerzity v Bratislave
Kategória:Vyučujúci na Ekonomickej univerzite v Bratislave
Kategória:Vyučujúci na Ekonomickej fakulte Univerzity Mateja Bela v Banskej Bystrici
Kategória:Slovenskí vysokoškolskí pedagógovia
Ján Abrahamides

**Ján Abrahamides** (aj **Ponicenus**, **Ponikinus**) (* 1570, Poniky† 1630, Čachtice) bol evanjelický kňaz a náboženský spisovateľ.

## Životopis
Základné školy navštevoval okolo roku 1581 v Ponikách a v Ľubietovej. Ďalej študoval v Jihlave. Teológiu vyštudoval na univerzite vo Wittenbergu, kde bol roku 1601 inštalovaný za kňaza. Roku 1594 sa stal rektorom evanjelickej školy a 1601 (1603?) diakonom v Novom Meste nad Váhom.

V rokoch 1604-1628 pôsobil ako evanjelický farár v Čachticiach. Od roku 1610 senior. Roku 1609 verejne obvinil grófku Alžbetu Bátoriovú z vraždenia dievčat.

Autor pohrebných veršov za čachtickým zemepánom Františkom Nádašdym *Carmina funebria Francisco de Nadasd* (1604).

## Referencie

## Literatúra
* ABRAHAMIDES, Ján. In: 

## Externé odkazy
* 

Kategória:Slovenskí evanjelickí kňazi
Kategória:Narodenia v 1570
Kategória:Úmrtia v 1630
Kategória:Osobnosti z Poník
Kategória:Slovenskí náboženskí spisovatelia
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Ján Adam

**Ján Adam** (* 6. máj 1918, Pohorelá† 6. marec 1975, Bratislava) bol verejný činiteľ a ekonóm.

Jeho otec Ondrej Adam-Garec, jeho matka Mária rod. Kybová.

## Životopis
Vyučil sa za záhradníka. Pracoval ako záhradnícky robotník v Bratislave, neskôr v Banskej Bystrici (1937-1938); potom továrenský robotník v Pohorelej, od roku 1940 príslušník finančnej stráže, neskôr pracovník Povereníctva vnútra, Povereníctva výživy. V roku 1951 zástupca vedúceho oddelenia kontroly plánu na Povereníctve potravinárskeho priemyslu. Popri zamestnaní absolvoval ekonomickú plánovaciu akadémiu a VŠE v Bratislave, v roku 1957 získal titul Ing. Od roku 1960 vedúci odboru plánovania investícií n.p. Slovnaft v Bratislave.

Ako funkcionár KSČ organizoval politický a verejný život na Horehroní. Zúčastnil sa prípravy ilegálneho protifašistického odboja, pomáhal pripravovať ozbrojený odboj. Po vypuknutí SNP krátko internovaný v Poľsku. V roku 1968 - 1971 poslanec SNR, člen SOR a jej Predsedníctva.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí ekonómovia
Kategória:Osobnosti z Pohorelej
Kategória:Absolventi Ekonomickej univerzity v Bratislave
František Adamča

**František Adamča** (* 13. september 1934, Osada† 25. február 1992, Banská Bystrica) bol slovenský pedagóg, matematik, tréner.

## Životopis
Stredoškolský profesor matematiky a deskriptívnej geometrie na SVŠ a gymnáziu v Banskej Bystrici. V rokoch 1976 – 1990 riaditeľ Gymnázia J. G. Tajovského v Banskej Bystrici, zaslúžil sa tiež o rozvoj basketbalu na škole. Dlhoročný tréner basketbalistov TJ Partizán, neskôr Dukla Banská Bystrica.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí basketbaloví tréneri
Kategória:Slovenskí matematici
Kategória:Slovenskí stredoškolskí pedagógovia
Kategória:Osobnosti zo zaniknutých obcí na Slovensku
Jozef Adamča

**Jozef Adamča** (* 7. september 1931, Trstená† 23. október 1992, Banská Bystrica) bol pedagóg, športový funkcionár.

## Životopis
Odborný asistent na Katedre matematiky PF v Banskej Bystrici, stredoškolský profesor matematiky a deskriptívnej geometrie na SVŠ v Banskej Bystrici, externý učiteľ matematiky, neskôr stredoškolský profesor na Strednej priemyselnej škole spojovej techniky J. Murgaša v Banskej Bystrici. Predseda OV ČSTV v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Osobnosti z Trstenej
Ján Dérer

**Ján Dérer** (* 1. október 1847, Slovenské Pravno – † 27. august 1904, Velký Lom) bol slovenský pedagóg, publicista a evanjelický kňaz. Pseudonymy: Ján Darov, Horniak, Sokol.

## Rodina
* otec: Jozef Dérer - mäsiar
* matka: Zuzana rod. Paulínyová 

## Životopis
Základnú školu navštevoval v Slovenskom Pravne a v Kremnici, strednú školu v Banskej Bystrici a v Banskej Štiavnici, r. 1867 maturoval. Teológiu študoval v Prešove a v Baseli. Od r. 1872 profesor slovenského gymnázia v Revúcej, 18731875 v Martine, neskôr evanjelický farár v Sučanoch, od roku 1876 vo Veľkom Lome.

Autor článkov o mravnej výchove a školskej disciplíne; publikoval básne, kázne, recenzie a listy v *Cirkevných listoch*, *Dennici*, *Národných novinách*, *Slovenských novinách*, v časopise *Korouhev na Sione*. Roku 1876 redigoval v Sučanoch cirk.-škol. časopis Sion.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 46 - evanjelická farnosť Slovenské Pravno; pokrstený ako János Direr

Kategória:Osobnosti zo Slovenského Pravna
Kategória:Slovenskí evanjelickí kňazi
Kategória:Slovenskí publicisti
Kategória:Slovenskí stredoškolskí pedagógovia
Vojtech Adamec

**Vojtech Adamec** (* 12. júl 1926, Špania Dolina† 27. apríl 1973, Košice) bol slovenský dirigent, zbormajster a hudobný skladateľ.

## Životopis
Pochádzal z robotníckej rodiny. Absolvoval štyri triedy ľudovej školy vo svojom rodisku, štyri triedy meštianky a štyri triedy učiteľskej akadémie s maturitou v roku 1945 v Banskej Bystrici. V rokoch 19471950 diaľkovo na Pedagogickej fakulte Univerzity Komenského v Bratislave (odbor hudobná výchova). V rokoch 19501954 pokračoval v štúdiu dirigovania u J. Strelca a V. Talicha na VŠMU v Bratislave.

V rokoch 19451949 bol učiteľom postupne v Liptovskom Hrádku, Važci, Španej Doline, Ľubietovej a Hybiach. V rokoch 19491955 bol zbormajster speváckeho zboru SĽUK-u, 19551972 dirigent a zbormajster Československého rozhlasu v Košiciach, 19561964 zbormajster Ľudového spevokolu učiteľov Slovenska, 19641972 Košického speváckeho zboru učiteľov, 19581972 Spišského učiteľského speváckeho zboru. Viedol aj spevácky zbor Moyzes z Prešova.

Pôsobil ako hudobný pedagóg. Roku 1966 ako externý, 1972 ako interný profesor dirigovania na Štátnom konzervatóriu v Košiciach. Zaslúžil sa o rozvoj slovenského zborového spevu. Pod jeho vedením absolvovali spevácke zbory koncerty na Slovensku i v zahraničí. Ako zbormajster SĽUK-u sa zúčastnil na nakrúcaní folkloristických filmov. Komponoval skladby pre rozhlasové, televízne a divadelné potreby; organizátor hudobného života.

## Referencie

## Literatúra
* ADAMEC, Vojtech. In: 
* 

## Zdroje
* 
* 

Kategória:Slovenskí hudobní skladatelia
Kategória:Slovenskí dirigenti
Kategória:Slovenskí hudobní pedagógovia
Kategória:Absolventi Vysokej školy múzických umení
Kategória:Osobnosti zo Španej Doliny
Ján Jakub Adami

**Ján Jakub Adami** (Adámi) (* 17. jún 1714, Levoča† 4. júl 1792, Banská Bystrica) bol evanjelický kňaz, náboženský spisovateľ, včelár.

Jeho otec Jakub Adami, jeho matka Alžbeta Adamiová.

## Životopis
Študoval na evanjelických stredných školách, od 1734 na univerzite v Jene a Halle. Konrektor v Levoči, v 1747 rektor, 1748 evanjelický farár nem. cirkvi. V roku 1772 bol zvolenský senior v Banskej Bystrici. Znalec matematiky a baníctva, venoval sa aj včelárstvu, praktické skúsenosti z neho zhrnul do publikácie prvej svojho druhu na Slovensku, ktorou sa zaradil medzi priekopníkov včelárstva.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 36 - evanjelická farnosť; pokrstený ako Johann Jacobus Adami

Kategória:Slovenskí evanjelickí kňazi
Kategória:Slovenskí včelári
Kategória:Osobnosti z Levoče
Kategória:Slovenskí náboženskí spisovatelia
Rudolf Adámy

náhľad|Náhrobný kameň Rudolfa Adámyho v banskobystrickom evanjelickom cintoríne
**Rudolf Adámy** (Adámi) (* 13. december 1843, Šintava – † 14. apríl 1917, Banská Bystrica) bol slovenský hudobný skladateľ, dirigent a pedagóg.

## Životopis
Jeho otec bol Ján Adámy, jeho matka Rozália rod. Klottonová. Študoval na preparandii v Trnave a v Šoproni, hudbu na Hudobnej akadémii v Lipsku. Operný dirigent vo Viedni, od 1896 gymnaziálny profesor a regenschori v Banskej Bystrici. Člen predsedníctva Uhorskej krajskej hudobnej rady. Autor cirkevných skladieb, operiet.

## Literatúra
* *[[Slovenský biografický slovník]]*

## Externé odkazy
* 
*Záznam o narodení a krste v matrike - farnosť Šintava; pokrstený ako Rudolph Adami

Kategória:Slovenskí hudobní pedagógovia
Kategória:Slovenskí dirigenti
Kategória:Slovenskí hudobní skladatelia
Kategória:Osobnosti zo Šintavy
Andrej Alakša

**Andrej Alakša** (* 17. september 1912, Krupina – † 17. október 1979, Bratislava) bol pedagóg, protifašistický bojovník.

Jeho otec Ján Alakša, jeho matka Estera rod. Lörincová 

## Životopis
Roku 1930 maturoval na učiteľskom ústave v Leviciach. Roku 1957 študoval na Vyššej pedagogickej škole v Banskej Bystrici. V rokoch 1931-1945 učiteľ a riaditeľ ľudových škôl v Šumiaci a Valaskej, 1945-1948 predseda správnej komisie a neskôr predseda  MsNV v Krupine, 1954-1959 riaditeľ prípravnej školy a súčasne vedúci Okresného pedagogického strediska, 1959-1960 inšpektor pre kultúru, 1960-1974 riaditeľ ZDŠ vo Zvolene. Po vypuknutí SNP npor. 1. čs. armády na Slov. v Brezne, zúčastnil sa na bojoch v priestoroch Poprad, Telgárt, Kráľova Lehota a Čertovica, po prechode SNP do hôr pokračoval v aktívnom odpore, zúčastnil sa na oslobodzovacích bojoch o Vrútky, Strečno, Žilinu a i. Jeho jednotka ako prvá z 1. čs. armádneho zboru prekročila slovensko-moravské hranice. Po oslobodení prispel k výstavbe vojnou poškodených miest a dedín, zaslúžil sa o rozvoj školstva. Roku 1948 podpredseda Okresného akčného výboru Národného frontu. Člen ÚV SPZP a FÚV ČSSZPB.

## Ocenenie
* Rpku 1945 vyznamenaný Čs. vojnovým krížom 1939
* 1947 Radom SNP I. triedy
* Za zásluhy I. tr. sov., čs. a maď. vojenskými medailami
* 1970 Zaslúžilý učiteľ

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1912
Kategória:Úmrtia v 1979
Kategória:Slovenskí pedagógovia
Kategória:Osobnosti SNP
Kategória:Osobnosti z Krupiny
Štefan Algöver

**Štefan Algöver** (* 21. október 1863, Podlužany, dnes Záhorce† 22. jún 1934, Závada) bol slovenský evanjelický kňaz, prekladateľ, náboženský publicista.

Jeho otec bol Michal Algöver, jeho matka Lujza rod. Mihaliková.

## Životopis
Ľudovú školu navštevoval v Ľuboriečke, v Balassagyarmate a v Banskej Bystrici. Študoval na slovenskom gymnáziu v Revúcej, v Martine a 18751877 v Banskej Bystrici, teológiu v Bratislave a v Halle. Do 1891 evanjelický kaplán v Čelovciach, potom farár v Závade. Publikoval v Cirkevných listoch odborné články, úvahy, glosy a polemiky. Sústavnú pozornosť venoval potrebe slovenského prekladu biblie a používaniu materinského jazyka v evanjelickej cirkvi.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Slovenskí publicisti
Kategória:Osobnosti zo Záhoriec
Kategória:Slovenskí prekladatelia
Asen Almáši

**Asen Almáši** (* 12. júl 1965, Rožňava) je slovenský kultúrny pracovník, básnik a poslanec mestského a krajského zastupiteľstva v Banskej Bystrici.

## Životopis
V rokoch 1973-1980 navštevoval základnú školu v Strelníkoch-Ľubietovej, 1980-1984 študoval na SPŠ filmovej v Prahe, 1986-1990 absolvoval štúdium na Akadémii múzických umení v Prahe. Od 1995 vykonáva funkciu riaditeľa PKO v Banskej Bystrici. Podieľal sa ako režisér, scenárista a dramaturg na oslavách Dní mesta Banská Bystrica (1999-2001). Organizoval veľké šermiarske a divadelné predstavenia. Je autorom dvoch básnických zbierok, spracoval historicko-teoretickú prácu Divadelná púť rodu Anderlových, Anton Anderle a jeho predkovia (Praha, r. 1990). Účinkoval v dvoch celovečerných filmoch a v televíznom cykle Hrady a povesti (STV, Bratislava).

V roku 2006 bol zvolený za poslanca mesta Banská Bystrica.

Od 6. apríla 2009 je nezvestný.

## Dielo
* 

## Literatúra
* Kto bol kto v Banskej Bystrici v roku 2001

## Referencie

## Externé odkazy
* 
*
*

Kategória:Narodenia v 1965
Kategória:Osobnosti z Rožňavy
Kategória:Absolventi Akadémie múzických umení v Prahe
Kategória:Slovenskí básnici
Kategória:Nezvestné osobnosti